ROKOVACÍ PORIADOK KOMISIE PRE OCHRANU VEREJNÉHO ZÁUJMU

Článok 1

**Všeobecné ustanovenia**

* 1. Komisia sa zriaďuje v súlade s článkom 7 ods. 5 písm. c. ústavného zákona č. 357/2004 Z.z. o ochrane verejného záujmu pri výkone funkcií verejných funkcionárov pri zachovaní zákona č. 369/1990 Zb. o obecnom zriadení v znení neskorších zmien a doplnkov.
  2. Predmetom činnosti komisie je plnenie úloh, ktoré zveruje do jej pôsobnosti ústavný zákon.
  3. Komisia pracuje formou zasadnutí, ktoré sú neverejné.
  4. Komisia môže na svoje zasadnutie pozvať aj ďalšie osoby, účasť ktorých na prejednávanej veci je nevyhnutná. O ich prizvaní rozhodne komisia hlasovaním, ak sa na tom uznesie nadpolovičná väčšina prítomných členov.

# Článok 2

**Zloženie komisie**

2.1. Počet a zloženie komisie sa riadi článkom 7 ods. 5 ústavného zákona. Počet členov je 3.

2.2. Návrh na zmenu člena komisie v čase jej platného zvolenia predkladá príslušná politická

strana na schválenie Obecnému zastupiteľstvu Topoľovka.

2.3. Ak dôjde k zmene politickej príslušnosti člena komisie tak, že nastane nesúlad s ústav-

ným zákonom, dotknutý člen komisie je povinný vzdať sa svojej funkcie a oznámiť to

bezodkladne písomnou formou predsedovi komisie. Predseda vyzve príslušnú politickú

stranu ktorá je touto zmenou dotknutá na predloženie návrhov na doplnenie nového člena

Doplnenie nového člena sa riadi Rokovacím poriadkom.

2.4. Členstvo v komisii podľa bodu 2.3. sa končí dňom doručenia písomného oznámenia člena

predsedovi. Do doby platného doplnenia je komisia oprávnená vykonávať len také úkony,

ktoré neznesú odklad.

2.5. Členstvo v komisii sa môže skončiť aj:

* vzdaním sa členstva bez uvedenia dôvodu, členstvo zaniká dňom zvolenia nového člena
* odvolaním člena zastupiteľstvom, členstvo zaniká dňom zvolenia nového člena

2.6. Komisia zasadá vždy podľa potreby. Jej zasadnutie riadi predseda

2.7. Na prijatie platného uznesenia komisie je potrebná nadpolovičná väčšina hlasov

prítomných členov komisie. Písomné vyhotovenie uznesenia podpisuje predseda komisie

overovateľ a zapisovateľ.

# Článok 3

**Predseda a podpredseda**

3.1. Predsedu komisie volí z jej členov zastupiteľstvo.

3.2. V prípade rovnosti hlasov pri hlasovaní komisie je rozhodujúci hlas predsedu.

3.3. Predseda:

* podpisuje rozhodnutia komisie vydané v súlade s ústavným zákonom
* zvoláva zasadnutia komisie a riadi ich činnosť
* plní úlohy v súlade s  Rokovacím poriadkom

3.4. V čase jeho neprítomnosti ho v plnom rozsahu zastupuje podpredseda. Podpredsedu

komisie volí komisia.

3.5. Vo vzťahu ku spôsobu zániku funkcie predsedu a podpredsedu platí porovnateľne Rokovací poriadok.

# Článok 4

**Činnosť komisie**

4.1. Administratívne a organizačné činnosti vo vzťahu k plneniu úloh komisie zabezpečuje

administratívna pracovníčka Obecného úradu v Topoľovke.

4.2. Obecný úrad v Topoľovke je povinný zabezpečiť preškolenie administratívnej

pracovníčky k zákonu č. 428/2002 Z.z. o ochrane osobných údajov a zabezpečiť náležitú

ochranu a úschovu predložených oznámení, ku ktorým má prístup len predseda komisie.

4.3. Oznámenia v zmysle čl. 7 a čl. 8 ods. 5 ústavného zákona podáva verejný funkcionár

starosta obce a hlavný kontrolór obce v zákonom určených lehotách na doručenom tlačive, v uzavretej obálke s označením „ Neotvárať – oznámenie“ a s uvedením odosielateľa v ľavom hornom rohu

obálky osobne pracovníčke Obecného úradu Topoľovka.

4.4. Pri plnení úloh v zmysle čl. 7 ods. 7 pracovníčka Obecného úradu Topoľovka oznámi

túto skutočnosť predsedovi komisie, ktorý zvolá zasadnutie komisie. Žiadosti sa posu-

dzujú individuálne, komisia je povinná vybaviť žiadosť bez zbytočného odkladu, najne-

skôr do 10 dní odo dňa podania žiadosti alebo odo dňa odstránenia nedostatkov žiadosti,

ak zák. č. 211/2000 Z.z. neurčuje inak. Materiálne náklady spojené s poskytnutím infor-

mácie uhrádza žiadateľ v súlade so Smernicou na postup pri aplikácii zákona NR SR č.

211/2000 Z.z. o slobodnom prístupe k informáciam.

4.5. Žiadosti o výnimku zo zákazu sa posudzujú individuálne na základe písomnej žiadosti

verejného funkcionára. Žiadosť je nutné zaslať v dostatočnom časovom predstihu v aktu-

álnom čase pred vznikom konfliktu.

4.6. O priebehu rokovania komisie sa vyhotovuje stručný záznam, ktorý podpisuje predseda.

4.7. Písomné oznámenia a písomnosti z činnosti komisie nie je dovolené rozmnožovať a od-

nášať mimo sídla obecného úradu.

4.8. Za uloženie a archivovanie písomných oznámení a záznamov z rokovaní komisie zodpo-

vedá predseda.

4.9.Členovia komisie sú povinní podpísať písomné vyhlásenie mlčanlivosti a ochrany osob-

ných údajov, s ktorými prídu do styku počas výkonu funkcie.

4.10.Dotknuté osobné údaje možno z písomného oznámenia poskytnúť len s písomným sú-

hlasom verejného funkcionára.

# Článok 5

**Záverečné ustanovenia.**

5.1. Tento rokovací poriadok nadobúda platnosť a účinnosť dňom jeho schválenia obecným

zastupiteľstvom.

5.2. Zmeny a doplnenia rokovacieho poriadku schváľuje obecné zastupiteľstvo nadpolovičnou

väčšinou prítomných poslancov.

5.3. Súčasťou rokovacieho poriadku je príloha č.1 „Čestné prehlásenie člena komisie“

5.4. Obecné zastupiteľstvo v Topoľovke schválilo rokovací poriadok komisie na ochranu ve-

rejného záujmu dňa 3.12.2018 uznesením číslo 6/2018.

Ing. Ladičkovský Štefan

starosta obce :

## 

## 

## Čestné vyhlásenie

**člena komisie Obecného zastupiteľstva v Topoľovke**

**na ochranu verejného záujmu**

Meno, priezvisko, titul .....................................................................................................

Bydlisko ...........................................................................................................................

**vyhlasujem, že**

budem podľa zákona č. 428/2002 Z.z. o ochrane osobných údajov dodržiavať mlčanlivosť o osobných údajoch, s ktorými som prišiel do styku ako člen komisie Obecného zastupiteľstva v Topoľovke na ochranu verejného záujmu a ktoré tvoria ekonomickú a sociálnu identitu starostu obce a hlavného kontrolóra obce.

Zaväzujem sa, že budem mlčanlivosť o týchto osobných údajoch dodržiavať nielen počas výkonu funkcie člena komisie obecného zastupiteľstva na ochranu verejného záujmu, ale aj po jej skončení.

Beriem na vedomie právne následky, ktoré spája s porušením mlčanlivosti a s neoprávneným nakladaním s osobnými údajmi Trestný zákon a zákon o ochrane osobných údajov.

V Topoľovke dňa ...............................

.................................................

podpis